JohanHeinsen/ENO huggingface dataset:
Ribe Stifts Adresseaviser, 1842-12-14
Næste Morgen, den 17, gjorde Hr. Commissarius og Præsidenten nye Betingelser for min Jndtrædelse i Stændersalen, og da jeg for min Æres Skyld ikke vilde og kunde samtykke deri, blev Dagens berammede Stændermøde afsagt, og da der kort efter denne Underhandlings Standsning endnu tilføiedes mig flere Krænkelser, saa begav jeg mig, ledsaget af mine Colleger, Thingsskriver Jepsen fra Rinkenis og Gaardeier Nis Lorenzen fra Lilholt til Regerings præsidenten, for at anraabe hans Beskyttelse for Vold imod min Person; men han negtede den aldeles. Senere hen paa Aftenen optoges Forhandlingerne igjen paa Hr. Commissarius's og Præsidentens indstændige Begjæring, og jeg fandt mig foranlediget til at gjøre Ende paa den for os Alle piinagtige Stilling ved at indgaae den ved første Mægling fremkaldte Forening om min Jndtrædelse i Stændersalen. Jgaar, den 18., har jeg nu været tilstede i Forsamlingen, uden at blive insulteret, men ogsaa uden at tale. Saaledes er min Stilling, og jeg har kun tilbage ved Foden af den Kongelige Throne at søge den Beskyttelse, som Deres Majestæt aldrig negter nogen af Deres troe Undersaatter. Jeg har den fuldkomneste Ret paa min Side: jeg har ikke gjort en eneste Ting, ikke sagt et eneste Ord, som kunde krænke Forsamlingen eller noget Medlem af samme, medens jeg er bleven overøst med hadefulde og fornærmelige Jnsinuationer, hvilket man saa meget lettere tillod sig imod mig, fordi jeg paa en Maade stod ene, da de fleste af Nordslesvigerne tilfældigviis vare i deres Hjem, og først nu ere vendte tilbage. Skjønt jeg har erklæret Deres Majestæts Commissarius, at jeg ikke vilde respectere Forsamlingen som lovgivende, førend Deres Majestæt frivillig indrømmede den en saadan Magt, og at jeg, skjønt constitutionel sindet, dog protesterede imod al Tvang, som man vilde paalægge min Herre og Konge, saa har han dog villet overlade til Forsamlingen, paa en tumultuarisk Maade ved Skrig og Skraal (zur Ordnung, zur Ordnung, heraus, heraus!) at give Lov, om der tør tales Dansk i Forsamlingen eller ikke. Den Krænkelse og Vold, der er vederfaret mig, har jeg ikke lidt som privat Mand, men som Folkets Repræsentant, det samme Folk, som fra flere Sider skriftligen har opfordret dets Repræsentanter til at tale deres Modersmaal i Forsamlingen, og derfor anraaber jeg i Folkets Navn, hvis naturlige Rettigheder man dybt har krænket, at Deres Majestæt allernaadigst vil tillade, at det halve Hertugdommes Modersmaal nyder samme Ret i den slesvigske Stænderforsamling som det andet Halves. Det vilde være et Tordenslag for det nordslesvigske Folk, om Deres Majestæt i dette Øieblik vilde drage den beskyttende Haand bort, som hidtil har været deres Skjold imod Undertrykkelse. Slesvig den 19. Novbr. 1842.
Ribe Stifts Adresseaviser, 1842-12-14
J dybeste Underdanighed Peter Hjort Lorenzen, Deputeret for 5. Kjøbstad-Valgdistrict.
Ribe Stifts Adresseaviser, 1842-12-14
Den kjøbenhavnske Adresse til H. M. Kongen om at Allerhøistsamme i sine Forholdsregler for at hævde den danske Nationalitets Ret og beskytte Statseenheden vil finde kraftig Understøttelse hos sit Folk, er alt i Torsdags indsendt til H. M., forsynet med 764 Underskrifter, (hvoraf 69 Embedsmænd og Pensionisters).
Ribe Stifts Adresseaviser, 1842-12-14
Ligeledes har man allerede d. 9ds fra Kbhvn. afsendt Adressen til P. H. Lorenzen med 639 Underskrifter, (hvoriblandt 96 Embedsmænds). Ogsaa i Helsingør, Roeskilde, Holbek, Natskov, Nykjøbing, Randers o. fl. Steder rører man sig, ligesom i Odense, med Adresser eller Subscriptioner i Anledning af Lorenzens Sag. (O T. A.)
Ribe Stifts Adresseaviser, 1842-12-14
Paa en fra Dr. Dampe indgiven Ansøgning om at maatte vende tilbage til sin Familie fra sit Forviisningssted Bornholm, har H. M. resolveret, at det Ansøgte for Tiden ikke kan bevilges. (S. B.)
Ribe Stifts Adresseaviser, 1842-12-14
Den ældste af Brødrene Mønster, Baptisten Graveur P. C. Mønster, er d. 5. ds atter belagt med personlig Arren, for at have døbt flere Personer. (S. B.)
Ribe Stifts Adresseaviser, 1842-12-14
Directoren for Sorø Academi, Dr. Waage, som i forrige Maaned mistede sin Hustru ved en hidsig Feber, har d. 5. ds, mistet sin næstældste Datter af samme Sygdom, og er endnu selv meget angreben af samme Feber. - Skolegangen har i nogle Dage været suspenderet i Borgerdydsskolen paa Christianshavn, paa Grund af at dens bekiendte Bestyrer, Dr. Krarup, er angreben af en hidsig Sygdom. (S.B.) D. 1. Decbr. fandt i Haderslev en Forsamling. Sted i Borgerforeningen i Anledning af den beselerske Sag, efterat Borgerne om Dagen vare citerede til at give Møde. Til denne Jndbydelse betjente man sig af Kvarteermesterne, Øvrighedens Budde, som af Politiet bleve standsede midtveis i deres Ærinde, og andre Budde maatte engageres. Som en Følge af denne Tilsigelse kom om Aftenen ogsaa et stort Antal Mennesker tilstede, for hvilke den bekjendte Dr. Marcus oplæste en Jndgivelse, hvis specielle Jndhold man ikke kjender, men som i Hovedsagen ikke kan have været andet end inderlig og ydmyg Bøn til Stænderne om ikke at lade den af Advocat Beseler udtalte strænge Dom komme til Udførelse. Dokumentet underskreves, som man hører, af c. 270, imedens dog Mange vægrede sig for at indlade sig derpaa.
Ribe Stifts Adresseaviser, 1842-12-14
Som man erfarer, have Bønderne i flere Sogne i den Dep. A. Petersens Valgdistrikt, tildeels i og omkring hans Hjem, eendrægtig modsat sig at underskrive den dem ved ridende Staffetter og andre Budde tilstillede bekiendte Advocat Petition, da de heri erkjendte en Forhaanelse imod dem selv og de dansktalende Stænderdeputerede; de have derimod forfattet og indsendt til Stænderfors, skarpe Forestillinger, hvori de fordre Respekt for deres Modersmaal. Afsaadanne Forestillinger ere allerede indsendte 4, næmlig 1 fra Dalby Sogn med 37 Underskrivter, 1 fra Stenderup Sogn med 21, i fra Vonsyld Sogn med 29, og 1 fra Bjert Sogn med 50 Underskrifter; lignende Manifestationer ville, efter Forlydende, blive indgivne fra endnu flere Sogne. J den fra Bjert hedder det blandt andet: "Hvad den Proposition angaaer, der skal være stillet om at indlemme Haderslev Amt under Jylland, da forfeiller den ganske sin Virkning paa os. Vi forskrækkes slet ikke herover; thi Jylland er hverken nogen de Ørken eller et raat Barbari. Vel er Konsumtionen ingenlunde et Gode; – men en velordnet Retspleie, Jagtfrihed og Fritagelse for Kopskat og Mølletvang ere samtlig heller ikke Onder. Vi trøste os iøvrigt ved den Overbeviisning, at den ærede Proponent (Beseler) ligesaalidet formaaer at indkorporere Haderslev Amt under Jylland, som Jylland under Haderslev Amt, og det er os derfor ganske ligegyldigt, enten han vil tage sin Proposition tilbage eller ikke." (Dvk.)J Aarh. A. bekjendtgiør, en Dame fra Landet,"at der om kort Tid vil blive fremlagt en Jndbydelse, der sigter til at erholde en Æresopreisning af Hr. Lieutenant Carstensen for den Yttring i hans Nye Jntelligentsblade, "at det er en comisk, men tillige sørgelig Kiendsgierning, at vore Provindsdamer, f.Ex i Jylland, naar de lægges i Kisten, i Almindelighed ikke have været vadskede siden den Tid de laae i Svøbet." Damen mener, at en saadan Bagvadskelse mindst bør taales af en Officeer. Ogsaa den nye Eier af Heiselt i Vendsyssel, Hr. J. U Pape, har gjort sit Godses Bønder til Selveiere, og det endog paa de særdeles billige Vilkaar, at de aldeles ingen Udbetaling behøve at gjøre, ligesom de ogsaa have faaet deres Gaarde til billige Priser og nu ere løste fra det strænge Hoveri, der tidligere hvilede paa dem. (Aalb. A.)
Ribe Stifts Adresseaviser, 1842-12-14
For kort Tid siden indtraf i Aalborg det Uheld, at en Fjordskipper faldt overbord fra sit i Østeraa beliggende Fartøi. Ved en Tilstedeværendes (Hr. Kjøbmand Chr. Nielsens) Raskhed blev han selv hurtigt trukket op, men med Forliiset af sin Tegnebog, hvori befandtes noget over 1500 Rbd., hvilket naturligviis for en Mand i denne Stilling udgjorde et betydeligt Tab. Alle Forsøg bleve anvendte paa at tilveiebringe det Tabte, en Fiskervaad blev udsat osv.,men Alt forgiæves, da Strømmen sandsynligviis strax havde bortført Tegnebogen. Først adskillige Dage senere havde en Arbeidsmand, som var beskjæftiget med at sprede Gjødning paa en af de østligt ved Fjorden beliggende, af Byen forpagtede, Eiendomme, øinet Tegnebogen, der stak frem af noget ved Stranden opdrevet Tang, og hvori han ogsaa, paa nogle ødelagte Rigsdalersedler nær, havde forefundet hele Beholdningen. Den usalige Lyst til fremmed Eie øvede imidlertid ogsaa her sin Jndflydelse, idet Finderen, istedetfor at oplyse Fundet, satte sig i Besiddelse heraf og allerede havde udgivet nogle af Pengene, indtil ved tilfældig Leilighed Mistanke opstod og Sagen anmeldtes for Politiet, for hvilket ogsaa Finderen har bekiendt Alt. (S. Bl.)J Stændernes Møde den 2den de meddeelte Commissarius at han havde modtaget et allerhøieste Rescript, der var udfærdiget forinden Forsamlingens Begjæring om Forlængelse af den for Sessionen bestemte Tid var kommen til Hans Majestæts Kundskab, og hvorved han bemyndiges til, om fornødent, at tilstaae en saadan Forlængelse indtil den 21de Decbr. incl., hvilket var den samme Forlængelse, som var tilstaaet den slesvigske Forsamling. (S. Bl.)
Ribe Stifts Adresseaviser, 1842-12-14
Den kgl. Kasses Eiendom Aagaard i Hanherred, er nu omsider ved Auction bleven tilslaaet dHrr. Agent Nyholm til Schaarupgaard og Propr. Storm til Kjærsgaard for 125,000 Rbdlr. Auctionsbuddet var egentlig 123,000 Rbdlr., men da det aabnede Brev fra Statsgjældsdirectionen fastsatte et Minimum af førstnævnte Sum, forhøiedes Budet ogsaa dertil. Naar nu dette sidste Salg af Nyvraa approberes (hvad dog neppe vil skee, er saaledes foruden Silkeborg - Bjørnsholm med Lundegard og Padkjær den eneste Eiendom, som den kgl. Kasse endnu har usolgt i Jylland. (S. Bl.)
Ribe Stifts Adresseaviser, 1842-12-14
Pakkeposten sønderfra skal den 6. ds. være ankommen til Aarhuus med 14 Vogne, medhavende en betydelig Penge-Transport. Til Randers var endnu 5 Vogne. (Rand A.)
Ribe Stifts Adresseaviser, 1842-12-14
Udnævnelser og Entledigelser. Under 6 s. har det allern, behaget Hs. Maj. Kongen at meddele Land- og Søkrigscommissairen i det 1ste jydske District, Major J. A.v. Fibiger, R. af D., ifølge hans derom indgivne Ansøgning, Afsked i Naade fra formeldte Embeder med Oberstlieuts. Charakteer og Pension under Navn af Vartpenge, samt at udnævne den under 1ste Juli d. A. fra Artilleriecorpset i Naade og med Vartpenge afgaaede Major C. A. L. v. Würtzen, til Land- og Søkrigscommissair i bemeldte 1ste jydske District, og indtrækkes som Følge heraf de ham tillagte Vartpenge. Forestaaende Afg. m.v. fra 1 Jan. 1813 at regne. Under 7. de er Premierlieutenant ved Livjægercorpset, Viinhandler Mozart Waagepetersen, forundt Bestalling til at have Prædicat af Hof=Viinhandler. - Under 8 de er Politiassistent i Kjøbenhavn H. C. Gad beskikket til Byfoged og Byskriver, i Sæby samt Herredsfoged og Herredsskriver i Dronninglund Herred. – Under 8 de er Told- og Consumtians=Jnspecteur i Ribe F. J. Bogh entlediget i Naade og med Pension.
Ribe Stifts Adresseaviser, 1842-12-14
Ribe. J det i Mandags Aftes afholdte Møde paa Korsbrødregaard blev en Adresse til den Deputerede P. H. Lorenzen vedtagen og undertegnet af en Deel af Byens Jndvaanere og nogle Udenbyesboende. Adressen ligger fremdeles til Underskrivt paa Korsbrødregaard indtil Fredag Aften.
Ribe Stifts Adresseaviser, 1842-12-14
Bekjendtgjørelser. VIINHANDEL BERRUu
Ribe Stifts Adresseaviser, 1842-12-14
RIBE. Priser paa Vine i Sl. Holst. Courant. Ell. 34 Bont. Graves & Foanskviin. Fiin Graves . . . . Gammel Viin . . . . Ditto Ditto bedre . . Ditto Ditto fiin . . . Preignac & Barsac . . Sauternes . . . . . Haut-Sauternes . . . Haut-Barsac . . . . Haut Preignac. Hant-Bommes . . . . Madeira . . . . . Gammel Madeira . . Dry Madeira . . . . Muscat . . . . . . Frontignac. . . . . Muscat Lünell . . . Mallaga . Gammel Mallaga RöDE BORDEAUXVINE.
Ribe Stifts Adresseaviser, 1842-12-14
Almindelig Medoe. Bedre Ditto . . . . Fiin Ditto . . . . St. Estephe . . . . . St. Emilion . . . . . Pouilla & Margaux . St. Julien . . . . . Cabarus St. Julien, Chateau-Margaux Chateau la Fitte . . . Chateau la Rose . . Portviin . . . . . Gammel Portviin . . Bedste gammel Portviin. Johannisberger . . . Hochheimer . . . .
Ribe Stifts Adresseaviser, 1842-12-14
Champagner . . . . Ditto bedste. Ditto pr. 1 Bout. 36 Sk. Vestindisk og Jamaica Rum, fransk Brændeviin, Cognac. Punschextract, Bordeaux Sprit sælges i gode Vare til billige Priser hos Bjerrum. Ægte, tyk, holsteensk Peberrod bekommes i større og mindre Partier hos Bjerrum.
Ribe Stifts Adresseaviser, 1842-12-14
Hos undertegnede bekommes udmærkede gode hollandske Uldkarter. Bjerrum.
Ribe Stifts Adresseaviser, 1842-12-14
Norske, krydrede Ansioser samt nye hollandske og norske Sild faaes hos Bjerrum.
Ribe Stifts Adresseaviser, 1842-12-14
Ved Proclama af Dags Dato, som snarest vil blive læst inden vedkommende Under- og Overret, ere Alle og Enhver, som maatte have noget at fordre i Boet efter afdøde Corporal Christian Frederik Seidel, indkaldte med 12 Ugers Varsel til for undertegnede Skifteret at anmelde og beviisliggjøre Deres Krav. Samme Varsel er givet Arvingerne. Hvilket herved endvidere bekjendtgjøres. Fredericia Skifteret d. 10. Decbr. 1842. Dræbye. Rahbeck.
Ribe Stifts Adresseaviser, 1842-12-14
Ved Proclama som læses ved Under- og Overretten ere ifølge Pl. af 2den Juni 1819 Alle og Enhver indkaldte, som maatte have noget at fordre i Stervboet efter den her afdøde Skræddermester Chr. Dyhre, til under det Tab af deres Fordringer Fr. af 26de Marts 1790 bestemmer, inden 12 Uger fra dette Proclamaes sidste Bekjendtgjørelse med deres havende Krav for undertegnede Skifteforvalter at fremkomme og samme paa lovbefalet Maade at beviisliggjøre - hvilket herved endvidere bekjendtgjøres. Varde Byefogedcontoir den 5. Dec. 1842. Thorup, const Da Forretningerne i Terminerne ikke tillader, Comptoiret at gjöre nogen Undtagelse fra de forhen bekjendtgjorte Expeditionstider, saa undlader. man ikke at bringe i Erindring, at Tirsdag og Fredag Formiddage ere bestemte til Disconteringer for Indenbyes, Meddelelse af Anviisninger paa Nationalbanken, samt Kjöb og Salg af Banco, hvorom Begjæringer maa være indkomne inden Kl. 11 Formiddag naar derpaa skal kunne reflecteres, og at der altsaa paa bemældte Dage ingen Expedition, af Begjæring om Laan, eller Rentebetaling, kan finde Sted. løvrigt vil Resolutioner paa Laanesager ikke kunne forventes førend tidligst Dagen efter ved kommende Documenters Indlevering til Comptoiret.
Ribe Stifts Adresseaviser, 1842-12-14
Bankcomptoiret i Aarhuus d. S. Decbr. 1842. Chr. Otterstrøm. Fabricius. 2518 Rbd. 63 s. rede Sølv opbydes herved til Udlaan fra Trøyborg Godses Overformynderie. Brasen. Harris den 9de Decbr. 1842.
Ribe Stifts Adresseaviser, 1842-12-14
Formedelst indtrufne Omstændigheder agter Undertegnede underhaanden at sælge sin iboende Gaard, beliggende paa Krogsgaardsmark, som staaer for Hartkorn Ager og Eng 2 Tdr. 1 Skp. 1 Fkr. fri Hovedgaardstaxt, og hvorpaa kan aarlig fodres og græsses 2 Heste, 8 Køer, 2 Ungqvæg og 6 a 8 Faar. Eiendommen kan tiltrædes til 1ste Mai paa billige Vilkaar, naar man henvender sig til Eieren. Krogsgaardssmark den 7de December 1842. Morten Nielsen. Kogs-Hvede sælges malet og siglet for 19 Mk. og østersøisk Hvede for 16 Mk. Tønden, naar de bestilles 2 Dage iforveien, og Hvedemeel af KogsHvede for 2 1/2 s. og af østersøisk Hvede for 2 s. Pundet hos Brøns=Mølle d. 5 Decbr. 1842. H. C. Jacobsen. Trykt i Ribe hos Chr. sal. Hyphoff.
Ribe Stifts Adresseaviser, 1842-12-14
En bruun Palisandertræes Stok med Knap af Nyesølv, og derunder en Fyrtøisindretning af Messing, som er forglemt etsteds i Byen, bedes afleveret til Adressecontoiret. En norsk Kane. til een Hest er at faae tilkjøbs. Adressekontoiret anviser. Forskjellige sine The- og Kaffesorter, hvoriblandt nævnes som udmærkede, Keiserthe og MokkakaffeKonfectigner og Rosiner, Krakmandler, Citroner Svedsker, fiin ægte Hvede=Stivelse, Vox og Stearin lys m. fl. nye og friske Varer ere at bekomme paa Apotheket.
Ribe Stifts Adresseaviser, 1842-12-14
En Gaard i Morsbøll By, Grindsted Sogn, paa 1 Td. 7 Skpr. Hartkorn efter gammel og 3 Tdr. 4 Skpr. efter un Matricul, med 636 Tdr. Land geometrisk Maal, hvoraf 48 Tdr. Agerland, 24 Tdr. god Engbund, som til alle Aarstider har overflødigt Vand til Overrisling, og hvorpaa sidste Sommer er avlet 55 Læs godt Hør, og det Øvrige Hede og Mose til Faar-Græsning - med grundmuret Stuehuus og 2 Udhuse – er at faae tilkjøbs for 1300 Rd. Courant, og naar et Stykke Eng og det ringeste af Hedejorden, beliggende længst fra Byen, tilbagebeholdes, da for 900 Rd. Courant. Tiltrædelsen kan skee strax eller naar forlanges, naar man desangaaende henvender sig til Claus Andresen, i Sønder Uhrup, Grindsted Sogn. Gaard-Salg underhaanden. Min Gaard i Gummismark, Nyekirke Sogn, 2 Miil fra Varde og 3 Miil fra Ribe Kjøbstad beliggende, agter jeg underhaanden at afhænde, med eller uden Besætning, til Tiltrædelse strax eller til 1ste April 1843 paa billige Conditioner, hvoriblandt denne, at 725 Rd. Cour. kan blive indestaaende af Kjøbesummen i Gaarden. Gaardens gamle Hartkorn er 2 Td. 6 Skpr. 3 Fkr. enhalv Alb.; Jorderne ere af god Qvalitet, hvoriblandt Betydeligt, der egner sig til Opdyrkning, da Mergel haves i Mængde. Den aarlige Udsæd har været 10 Tdr. Rug, 4 Tdr. Byg, 8 Tdr. Havre, 3 Tdr. Boghvede m.m. Høebjergningen, det ene Aar med det Andet, 40 store Læs. Kreatur=Besætningen er paa Foder og Græs 9 Køer, 5 Unghøveder, 40 a 60 Faar med Yngel og 3 Heste. Gaardens Bygninger ere deels nye deels vel vedligeholdte, og beliggende midt i Marken. Lysthavende ville henvende sig til undertegnede Eier paa Gaarden. Gummismark den 8de December 1812. Peder Sørensen. Udmærkede blegede Formelys til 7 ls. pr. Pd. saavelsom Spedelys faaes hos A. Bayer. Varde d. 16 Novbr. 1842.
Ribe Stifts Adresseaviser, 1842-12-14
God tyk Peberrod kan atter erholdes hos A. Bayer.
Ribe Stifts Adresseaviser, 1842-12-14
Mit Læsebibliothek bringes atter i Publicume, behagelige Erindring med Tilføiende, at det stedse bliver forsynet med hvad Nyt som udkommer, pas A. Bayer. sende dertil.
Ribe Stifts Adresseaviser, 1842-12-14
Godt sort Blæk, præparerede & upræparerede Penne, Staalpenne, samt Blæk i smaae Steendunke fortrinligt egnet til Brug for disse, faaes billigt hos A. Bayer.
Ribe Stifts Adresseaviser, 1842-12-14
Undertegnede er paanye blevet forsynet med et betydeligt Udvalg Skrivpapirer, der som forhen A. Bayer, udsælges til muligst billige Priser. i Varde.
Ribe Stifts Adresseaviser, 1842-12-16
Nibe Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Fredagen den 16 December. No 146
Ribe Stifts Adresseaviser, 1842-12-16
Udenlandske Efterretninger. Spanien. D. 30 Novbr. havde mellem Juntaen i Barcelona og Espartero fundet Underhandlinger Sted. Juntaen havde fordret: en anden Garnison, at den politiske Chef, General=Kapitainen (van Halen) bleve forandrede, at Zurbano, der paa Grund af sin brutale Despotisme var bleven Enhver forhadt, ikke mere maatte betræde Staden, og endelig Amnest for Alle, der havde deeltaget i de sidste Bevægelser; ogsaa forlangte Juntaen Garanti for Bomulds-Manufakturerne mod Jndførsel af engelske Vare. Regenten erklærede, at han ikke vilde indlad sig paa Underhandlinger med Oprørere, og truede med at Staden vilde blive bombarderet, dersom den ikke overgav sig. D. 3. Decbr. om Morgenen begyndte virkelig Bombardementet. Folket er ydersforbittret over de brittiske Skibes Ankomst, og man havde erklæret hellere at ville opplante den franske Fane end overgive sig. Catalluna skal hæve sig i Masse for at yde Barcelona Bistand. Nationalgarden fra Figueras og Girona er afmarscheret. Jmidlertid troede man dog, at Staden vilde overgive sig, naar Espartero nærmede sig med sine Tropper. De meest Kompromitterede ere flygtede ombord paa franske Skibe.
Ribe Stifts Adresseaviser, 1842-12-16
England. Man har officiel Efterretning fra Bombai af 1. Novbr. om at Keiseren af China har ratificeret Fredstraktaten. – Englænderne skulle have besluttet for de forlade Kabul, at forstyrre Citadellet Bala Hissar og Stadens Underværk den af alle Reisende som ubeskrivelig pragtfuld skildrede Bazar.
Ribe Stifts Adresseaviser, 1842-12-16
Tyrkiet. Fyrst Metternich har tilskrevet det engelske Kabinet en Note angaaende de tyrkiske Anliggender og deri henledet Opmærksomheden paa Sultanens vaklende Sundhed og paa de Forholdsregler, der maatte tages i Tilfælde af at han døde, da en Mindreaarighedsregjering kun vilde formere Forviklingerne. Tillige fremhæves ogsaa den Fordeel, som Rusland fremfor alle andre europæiske Magter vilde have af den Omstændighed, at den største Deel af den christne Befolkning i det tyrkiske Rige hører til den orthodor græske Kirke og er derfor vant til at ære den russiske Keiser som Beskytteren af dens Tro, ja endog som deres geistlige Overhoved.
Ribe Stifts Adresseaviser, 1842-12-16
Indenlandske Efterretninger. Hs. Kgl. H. Kronprindsen afreiste d. 11. ds. om Morgenen fra Odense til Kjøbenhavn. (Hp. A.)
Ribe Stifts Adresseaviser, 1842-12-16
Døden bortkaldte d. 10 ds. en Mand, der allerede i sin korte Levetid havde erhvervet sig store Fortjenester og nød sine Medborgeres uindskrænkede Agtelse og Tillid. Den udmærkede Skolemand Dr.Phil Niels Bygom Krarup, Bestyrer af Borgerdydskolen paa Christianshavn, bortkaldtes i sin kraftfuldeste Alder af en Hjernebetændelse. Hans Minde vil længe bevares i de Manges Erindring, der underhans Veiledning have modtaget deres første videnskabelige Dannelse. Han har været den Første til at indføre adskillige Reformer, der have fundet bifald og Efterlignelse, og i flere Henseender bidraget til at hæve Skoleunderviisningen til dens nuværende Standpunkt. (B. T.)¬
Ribe Stifts Adresseaviser, 1842-12-16
J Søndags Morges, paa sin 49de Fødselsdag, døde den høitagtede og almindeligt elskede Dr. Theol., Professor og Director ved Sorø Academi Georg Holger Waage, Rd. af D. og Dom, efter nogle Ugers Sygdom af Nervefeber, hvoraf hans hele Huus i denne Tid har været angrebet, og som forud har bortrevet først hans Kone og dernæst hans næstældste Datter. J sin omtrent sexaarige Virksomhed i Sor vidste han ved sit kjærlighedsfulde Sind og den reneste Characteer at vinde alle deres Hjerter, med hvem hans Embede satte ham i Forbindelse; men især som Geistlig, hvortil han vel nærmest af Naturen var kaldet, virkede han tidligere i Kbhvn. til stor Velsignelse. (B. T.)
Ribe Stifts Adresseaviser, 1842-12-16
Den berømte franske Maler Court, der var tilstede ved Deres Majestæters Kronning paa Frederiksborg, har, efter Bestilling af Hs. Majestæt, tilendebragt et stort, til at ophænge paa Frederiksborg bestemt, Maleri, der forestiller Kongen og Dronningen i fuld Kronningsdragt, siddende paa Tronen. Konst neren har selv bragt det til Kjøbenhavn, hvor han endnu opholder sig (Rand. A.)
Ribe Stifts Adresseaviser, 1842-12-16
Hs. Majestæts Adjutant, Kammerherre Blücher, har havt det Uheld under de kgl. Jagter i dette Efteraar, ved Vaadeskud at faae et stort Hagel i sit ene Skinnebeen. (S. B.)
Ribe Stifts Adresseaviser, 1842-12-16
Digteren Hr. H. P. Holst vil efter Forlydende til Nytaar overtage Redactionen af det nu af Hr. Lieutenant Carstensen redigerede Blad Figaro", hvilket ved denne Forandring vistnok vil vinde betydeligt. (S. B.)